**Az előterjesztést megtárgyalta:**

* Oktatási és Szociális Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. január 28-i ülésére**

**Javaslat a szombathelyi tankerülethez tartozó iskolák felvételi körzetének véleményezésére**

A nemzeti köznevelésről szóló 2011. évi CXC. törvény (a továbbiakban: Nkt.) 50. § (8) bekezdése alapján a kormányhivatal határozza meg az iskolák felvételi körzetét. Az Nkt. hivatkozott rendelkezése szerint a felvételi körzetek megállapításához a kormányhivatalnak be kell szereznie az érdekelt települési önkormányzatok véleményét.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI. 3.) önkormányzati rendelet 52. § (2) bekezdése 24. pontja értelmében az Oktatási és Szociális Bizottság előzetesen véleményezi a Közgyűlés számára az általános iskolák felvételi körzetének meghatározására vonatkozó tervezetet.

A Vas Megyei Kormányhivatal a 2016/2017. tanévre vonatkozó körzethatár tervezet nem küldött. Levelében azzal kereste meg Önkormányzatunkat, hogy az Nkt. 50. § (8) bekezdésére tekintettel Önkormányzatunk tegyen javaslatot a 2015. szeptember 1. napjával a Szombathely Megyei Jogú Város Német Önkormányzata fenntartásba került Szombathelyi Reguly Antal Nyelvoktató Nemzetiségi Általános Iskola felvételi körzete vonatkozásában. (A 2015/2016. tanév általános iskolai körzetbeosztását tájékoztatásul mellékletként csatolom.)

A Szombathelyi Reguly Antal Nyelvoktató Nemzetiségi Általános Iskola felvételi körzetét a megelőző időszakban az alábbi utcák képezték:

Acsádi I. u., Bányász u., Bendefy L. u., Gábor Á. u. (Felsőbüki N. P. u. és Rákóczi F. u. között), Hunyadi J. u. (Szent Flórián krt. és Szent Gellért u. között), Jurisich M. u. (Szent Flórián krt. és Négyesi u. között), Kandó K. u., Kazinczy F. u., Liliom u., Móra F. u. (Felsőbüki N. P. u. és Rumi út között), Nagy Lajos király u., Négyesi u., Németújvár u., Ovad u., Őrség u., Páfrány u., Pásztor u., Rákóczi F. u. (Szent Flórián krt. és Szent Gellért u. között), Rumi út (Szőlős vasúti megállóig), Szabó E. u., Szántó K. J. u., Százhold u., Szent Gellért u. (Felsőbüki N. P. u. és a vasúti átjáró között), Szőlős u., Szőllősi sétány (Szent Flórián krt. és Szent Gellért u. között), Taschler J. u., Újvilág u. (Felsőbüki N. P. u. és Rumi út között), Vas G. u., Vasvári P. u., Vitéz u., Wälder A. u.,

Az Nkt. 33. § (1) bekezdése alapján ha az egyházi köznevelési intézmény vagy a magán köznevelési intézmény fenntartója a települési önkormányzattal, az oktatásért felelős miniszterrel kötött köznevelési szerződés vagy egyoldalú nyilatkozat alapján működési támogatásra válik jogosulttá, a fenntartásában működő óvoda, általános iskola részt vesz a kötelező felvételt biztosító óvoda, iskola feladatainak ellátásában. *Ennek során felvételi körzetnek kell tekinteni azt a települést, fővárosban azt a kerületet, amelyben az óvoda, az általános iskola székhelye, telephelye található.*

A Szombathelyi Reguly Antal Nyelvoktató Nemzetiségi Általános Iskola felvételi körzetének „felosztása” vonatkozásában szakmai javaslatot kértünk a Klebelsberg Intézményfenntartó Központtól (a továbbiakban: KLIK), továbbá vizsgáltuk az érintett területrészen a 2016/2017. tanévre tankötelessé váló tanulók létszámát.

A KLIK a Szombathelyi Reguly Antal Nyelvoktató Nemzetiségi Általános Iskola korábbi felvételi körzetét képező valamennyi utcát a Dési Huber István Általános Iskola körzetéhez javasolta átcsoportosítani az alábbi indokok alapján:

* a Szombathelyi Reguly Antal Nyelvoktató Nemzetiségi Általános Iskola körzetéhez tartozó utcák Szombathely déli részén a Hunyadi út – Szent Flórián körút – Felsőbüki Nagy Pál utca által határolt déli irányban kiterjedő területen helyezkednek el;
* Szombathely déli városrészében a Dési Huber István Általános Iskola, mint egyetlen állami fenntartású köznevelési intézmény lát el kötelező beiskolázási feladatokat;
* a nem állami fenntartású intézmények jelentős része (Brenner János Óvoda, Általános Iskola, Gimnázium és Kollégium, Reményik Sándor Evangélikus Általános Iskola és Művészeti Iskola, Perintparti Szó-Fogadó Szombathelyi Waldorf Óvoda, Általános Iskola, Gimnázium és Alapfokú Művészeti Iskola, és a körzethatár módosítást indító Szombathelyi Reguly Antal Nyelvoktató Nemzetiségi Általános Iskola) ezen a városrészen található, ők a további tanévekben is beiskolázzák a meghatározott számú tanulót.

Önkormányzatunk nyilvántartása alapján az érintett utcákban lakóhellyel rendelkező, a 2016/2017. tanévre tankötelessé váló tanulók létszáma 31. fő. A KLIK szakmai javaslatát, továbbá azt figyelembe véve, hogy a Dési Huber István Általános Iskola tanulói létszáma alapján fogadni tud minden tanulót, ***javasolt a Szombathelyi Reguly Antal Nyelvoktató Nemzetiségi Általános Iskola korábbi felvételi körzetét képező valamennyi utcát a Dési Huber István Általános Iskola körzetéhez átcsoportosítani.***

A körzethatár elkészítéséhez további javaslatok megfogalmazását indítványozom a Tisztelt Közgyűlésnek:

1. Szombathely Megyei Jogú Város Közgyűlése a 2015. év során négy alkalommal, a 12/2015.(I.29.) Kgy. számú, a 121/2015. (IV.16.) Kgy. számú, a 122/2015. (IV.16.) Kgy. számú valamint a 476/2015. (XII.10.) Kgy. számú határozatokban döntött közterület elnevezésekről, illetve azok módosításáról. Indokolt, hogy a Szombathelyi tankerület végleges iskolakörzeti beosztásában az utcanevek módosítása, illetve az új utcák beemelése a határozatoknak megfelelően megtörténjen.
2. A 2015/2016. tanévre jóváhagyott körzethatárt követően két szombathelyi általános iskola elnevezése módosult, javasolt ezek pontosítása:

* Oladi Általános Iskola (az Oladi Általános Iskola, Középiskola és Szakiskola Simon István Utcai Általános Iskolája helyett)
* Oladi Általános Iskola Nyitra utcai Általános Iskolája (az Oladi Általános Iskola, Középiskola és Szakiskola Nyitra Utcai Általános Iskolája helyett.)

1. Az egyes iskolákhoz rendelt körzet több esetben tartalmaz olyan rendelkezést, hogy nem egy teljes utca, hanem csak egy adott utcarész tartozik a körzethez, pl. Gábor Á. u. (Felsőbüki N. P. u. és Rákóczi F. u. között). Az egyértelmű meghatározás érdekében javasolt, hogy az ilyen meghatározások egészüljenek ki a konkrét házszámokkal.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2016. január „ ”**

**/: Dr. Puskás Tivadar :/**

HATÁROZATI JAVASLAT

**…/2016. (I. 28.) Kgy. számú határozat**

1. Szombathely Megyei Jogú Város Közgyűlése a „Javaslat a szombathelyi a szombathelyi tankerülethez tartozó iskolák felvételi körzetének véleményezésére” című előterjesztést megtárgyalta, és a szombathelyi iskolák 2015/2016. tanévre kijelölt körzetbeosztásának szükséges módosításával kapcsolatosan az alábbi véleményt fogalmazza meg:
2. a Szombathelyi Reguly Antal Nyelvoktató Nemzetiségi Általános Iskola korábbi felvételi körzetét képező valamennyi utcát javasolt a Dési Huber István Általános Iskola körzetéhez átcsoportosítani,
3. a Közgyűlés 12/2015.(I.29.) Kgy. számú, 121/2015. (IV.16.) Kgy. számú, 122/2015. (IV.16.) Kgy. számú valamint a 476/2015. (XII.10.) Kgy. számú határozataival elnevezett új utcákkal a körzethatár beosztást kiegészíteni, az érintett körzeteknél az utcanév változásokat átvezetni szükséges,
4. az Oladi Általános Iskola és az Oladi Általános Iskola Nyitra utcai Általános Iskolája elnevezését pontosítani javasolt,
5. az olyan esetekben, amikor nem egy teljes utca, hanem csak egy adott utcarész tartozik a körzethez, az egyértelmű meghatározás érdekében javasolt a meghatározásokat a konkrét házszámokkal kiegészíteni.
6. A Közgyűlés felkéri a polgármestert, hogy a Közgyűlés döntéséről a Vas Megyei Kormányhivatalt tájékoztassa.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal